पाएं अपने शहर की ताज़ा ख़बरें और फ्री ई-पेपरडाउनलोड करें
महिला सब इंसपेक्टर अपने बीमार पति को लेकर जिला अस्पताल पहुंची लेकिन वहां उसे न बेड मिला और न ही ऑक्सीजन। वह अस्पताल में कहती रही कि इन्हें वेंटीलेटर दे दो लेकिन कोई सुनने वाला नहीं था। इलाज के अभाव में उन्होंने दम तोड़ दिया। अस्पताल के हालात इतने अधिक बद से बदतर हो गए कि महिला SI अपने दो मासूम बच्चों के साथ पति का शव जमीन पर लिए रोती-बिलखती रही।
अशोकनगर के चंदेरी थाने में पदस्थ महिला SI आद्रियाना भगत के पति कमलेश भगत के कुछ दिनों से तबीयत खराब थी। तबीयत ज्यादा बिगड़ने पर वह उन्हें लेकर रात 12.30 बजे जिला अस्पताल पहुंची। इस दौरान उनके साथ दो मासूम बच्चे भी थे। बुधवार सुबह महिला SI के पति की मौत हो गई। वह पति का शव जमीन पर लिए रोती रही। रोते हुए बताया कि यहां न ऑक्सीजन मिला, न बेड। मैं कहती रही कि इन्हें वेंटीलेटर दे दो। इनका ऑक्सीजन कम बता रहे थे।
बताया जाता है कि रात में मरीज को किसी ने ठीक से देखा तक नहीं। इलाज के अभाव में उन्होंने दम तोड़ दिया। महिला SI के पति मूंगावली में पटवारी थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn